พอดีดินยาคุมของ yaz (24+4) มาประมาณ1ปี กินยาคุมตรงเวลาทุกเม็ด โดยการตั้งนาฬิกาปลุกแล้วกิน พอมาถึงเดือนนี้ กินยามาได้ 21วัน เหลือเม็ดที่เป็นฮอร์โมน 4 เม็ด และเม็ดแป้ง1 เม็ด แล้วมีเลือดออกกะปิดกะปอย ไม่มากถึงขั้นต้องใส่ผ้าอนามัย ลักษณะมีสีแดงบ้าง สีน้ำตาลบ้าง ไม่มีอาการปวดท้อง หรือหน่วงท้อง ตอนนี้เป็นมา5วันแล้วค่ะ แต่ก็กินยาคุมมาจนถึงเม็ดแป้ง อยากทราบวาผิดปกติไหมคะ หรือเป็นผลข้างเคียงของการกินยาคุมแบบฮอร์โมนต่ำ
สวัสดีค่ะ หากทานยาคุมกำเนิด และยังทานเม็ดที่เป็นฮอร์โมนอยู่ แล้วมีเลือดออกเล็กน้อย ก็น่าจะเกิดจากผลข้างเคียงของยาคุมกำเนิด ที่ทำให้เกิดเลือดออกกะปริดกะปรอยได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งยาคุมยี่ห้อ yaz เป็นยาคุมชนิดที่มีฮอร์โมนต่ำเป็นพิเศษค่ะ ซึ่งเลือดที่ออกนี้ ไม่ได้ถือว่าอันตรายอะไรค่ะอย่างไรก็ตาม เมื่อทานจนถึงเม็ดแป้งแล้ว ก็ควรจะต้องมีเลือดประจำเดือนออกมาอีก หากในช่วงที่ทานเม็ดแป้ง ไม่มีเลือดออกมา ก็ต้องตรวจหาการตั้งครรภ์ดูด้วยค่ะแต่หากมีเลือดออกมาจนถึงช่วงที่ทานเม็ดแป้ง เมื่อทานครบ 28 เม็ดแล้ว ก็ให้เริ่มทานแผงใหม่ต่อไปตามปกติได้เลยค่ะ แต่หากการทานยาแผงใหม่ ยังคงมีเลือดกะปริดกะปรอยออกบ่อยๆ อีก แนะนำควรพิจารณาเปลี่ยนยี่ห้อยาคุมเป็นชนิดที่มีฮอร์โมนสูงขึ้นค่ะ